Elektronička osobna iskaznica - eOI

28.05.13

Osobna iskaznica je identifikacijski dokument državljana Bosne i Hercegovine. Elektronička osobna iskaznica počela se izdavati 1.3.2013. godine, sukladno Zakonu o osobnoj iskaznici državljana Bosne i Hercegovine („Sl. glasnik BiH“ br. [32/01](https://www.iddeea.gov.ba/images/stories/PDF/laws/hrvatski/zakon_o_osobnoj_iskaznici_drzavljana_bosne_i_hercegovine_32_01_hrv.pdf), [16/02](https://www.iddeea.gov.ba/images/stories/PDF/laws/hrvatski/odluka_visokog_predstavnika_o_izmjenama_i_dopunama_zakona_o_osobnoj_iskaznici_drzavljana_bih_16_02_hrv.pdf), [32/07](https://www.iddeea.gov.ba/images/stories/PDF/laws/hrvatski/zakon_o_usvajanju_zakona_o_izmjenama_i_dopunama_zakona_o_osobnoj_iskaznici_bih_32_07_hrv.pdf), [53/07](https://www.iddeea.gov.ba/images/stories/PDF/laws/hrvatski/odluka_kojom_se_donosi_zakon_hrv.pdf), [56/08](https://www.iddeea.gov.ba/images/stories/PDF/laws/hrvatski/zakon%20o%20osobnoj%20iskaznici%20drzavljana%20bih_56-08_hrv.pdf), [18/12](https://www.iddeea.gov.ba/images/stories/PDF/laws/hrvatski/zakon%20o%20izmjenama%20i%20dopunama%20zakona%20o%20osobnoj%20iskaznici%20drzavljana%20bih_18-12_hrv.pdf)).

Izdavanje, poništavanje i zamjenu osobnih iskaznica u okviru svoje nadležnosti u Federaciji BiH vrše kantonalna ministarstva unutarnjih poslova, u Republici Srpskoj Ministarstvo unutarnjih poslova Republike Srpske i u Brčko distriktu Bosne i Hercegovine nadležno tijelo koje funkcionalno djeluje kao državna institucija, prema mjestu prebivališta državljana Bosne i Hercegovine.

Osobna iskaznica je javna isprava kojom se dokazuje identitet, činjenica mjesta i datuma rođenja, prebivališta odnosno boravišta za raseljeno lice i državljanstva BiH.

Državljani BiH mogu koristiti osobnu iskaznicu za prelazak državne granice u određenim okolnostima i u slučajevima kada BiH ima bilateralni sporazum sa drugom državom.

                    

**NAJVEĆI STUPANJ SIGURNOSNIH MJERA ZA IDENTIFIKACIJU GRAĐANA BOSNE I HERCEGOVINE**

Nova  bh. elektronička osobna iskaznica pruža najveće mjere zaštite osobnih posataka podataka za svoje građane. Pomoću raznih sigurnosnih elemenata svatko može da provjeri validnost ovog dokumenta. Svi elementi mogu biti verificirani pomoću raznih čula i uređaja.

**NAJSUVREMENIJA TEHNOLOGIJA IDENTIFIKACIJE**

Bosna i Hercegovina izdaje novu  elektroničku osobnu iskaznicu za sve svoje građane. Slika nositelja novih elektroničkih osobnih iskaznica je personalizirana pomoću najsuvremenije tehnologije za slike u boji na osobnim dokumentima. Kompletni podaci nositelja: ime, mjesto i datum rođenja, kao i posebna strojno čitljiva zona su ugravirani laserskim sustavom. Pored toga, svi podaci o nositelju su sačuvani čip modulom u digitalnoj najsigurnijoj formi. Čip modul i antena se nalaze unutar same kartice.

**SIGURNOSNI ELEMENTI  ELEKTRONIČKE OSOBNE ISKAZNICE**

 

**1. SIGURNOSNA POZADINA -**Pozadina kartice se sastoji od posebnih sigurnosnih elemenata: tankih linija, mikroteksta ili drugih unikatnih oblika umjetnosti/crteža.

**2. ULTRALJUBIČASTA FLUORESCENTNA SLIKA -**Poseban sigurnosni element koji se sastoji od tankih linija i mikroteksta koji svijetli u žutoj boji kada se kartica stavi pod UV svjetlo.

**3. HOLOGRAMSKI ELEMENT -**Ovaj element preklapa fotografiju portreta i mijenja izgled u оvisnosti od kuta promatranja.

**4. EMBOSIRANJE POVRŠINE -**Uzorak zvijezda i mikroteksta je vidljivo utisnut na prednjoj strani.

**5. SEKUNDARNA FOTOGRAFIJA**- Sekundarna polutransparentna fotografija nositelja osobne iskaznice je zaštićena sigurnosnom pozadinom i površinskim utiskivanjem/embosiranjem.

**6. VARIJACIJA BOJA**- Jedinstvena boja u obliku trokuta se transformira iz magenta u zelenu boju u ovisnosti iz kojeg kuta se promatra.

**7. TISAK DUGINIM BOJAMA -**Boja pozadine se lagano mijenja iz žute u sivu boju.

**8. TAKTILNO UGRAVIRANI DATUM ISTEKA VAŽENJA**- Datum isteka važenja se može osjetiti čulom dodira. Brojevi su ugravirani.

Brošura o elektroničkoj osobnoj iskaznici dostupna je [ovdje](https://www.iddeea.gov.ba/images/stories/PDF/Brosure/eLK_brosura.pdf).